หุ้นรับเหมาก่อสร้างดี๊ด๊าหุ้นขึ้นยกแผงหุ้นรับเหมาฯ ฟื้นยกแผง
ช.การช่าง พื้นฐานแกร่งเดินหน้าขายหุ้นซีเค พาวเวอร์ ก.ค.นี้
29 ต.ค. 2565

ช.การช่าง พื้นฐานแกร่งเดินหน้าขายหุ้นซีเค พาวเวอร์ ก.ค.นี้ 
ราคาหุ้นรับเหมาก่อสร้างที่รูดลงแรงก่อนหน้านี้ พลิกกลับมาบวกทุกตัว วันที่ 5 ก.ค. 2556 นำโดยบริษัท ช.การช่าง (CK) ปิดที่ 18.60 บาท บวก 1 บาท หรือ 5.68% มูลค่าการซื้อขายมากกว่า 2,011 ล้านบาท บริษัท อิตาเลียนไทย ดีเวล๊อปเมนต์ (ITD) ปิดที่ 4.34 บาท เพิ่มขึ้น 3.83% หรือ 0.16 บาท และบริษัท ซิโนไทย เอ็นจีเนียริ่งแอนด์คอนสตรัคชั่น (STEC) เพิ่มขึ้น 0.80 บาท หรือ 4.73% ปิดที่ 17.70 บาท
นักวิเคราะห์บริษัทหลักทรัพย์ (บล.) ทิสโก้ แนะนำให้ซื้อหุ้นบริษัท ช.การช่าง และมองราคาหุ้นที่ร่วงในสัปดาห์นี้ เปิดโอกาสในการเล่นรีบาวด์ ทั้งนี้ หุ้น ช.การช่าง น่าสนใจ เนื่องจากแนวโน้มงานในมือและอัตรากำไรขั้นต้นที่ดีขึ้น รวมถึงมีโครงการที่มีศักยภาพอีกมาก ขณะเดียวกันบริษัทยังมีกำไรจากการขายบริษัท รถไฟฟ้ากรุงเทพ (BMCL) โดยจะรับรู้ในช่วงไตรมาส 3 และที่สำคัญมูลค่าที่ซ่อนอยู่ของบริษัท ซีเค พาวเวอร์ ที่จะเข้าซื้อขายในตลาดหลักทรัพย์แห่งประเทศไทยในไตรมาส 3 
ปัจจุบัน CK มีงานในมือ (รวมงานที่รอเซ็นสัญญา) รวม 1.4 แสนล้านบาท และคาดผลประกอบการงวดไตรมาส 2จะอยู่ที่ 2,900 ล้านบาท โดยมีกำไรพิเศษ 2,680 ล้านบาท จากการขาย BMCL (869 ล้านบาท) และกำไรจากการปรับราคาตลาด BMCL (1,800 ล้านบาท)
ทั้งนี้ หากไม่รวมรายการพิเศษผลประกอบการจะอยู่ที่ 254 ล้านบาท เทียบกับผลขาดทุนจำนวน 108 ล้านบาท ในไตรมาส 2 ปีที่ผ่านมา แต่คงที่จากไตรมาสแรกปีนี้ จึงให้มูลค่าเหมาะสมที่ 34 บาท 
นักวิเคราะห์ บล.ไอร่า ยังคงเป้าหมายหุ้น ITD ที่ 6.80 บาท หลังการเพิ่มทุนครั้งนี้ ทำให้มูลค่าหุ้นทางบัญชีเพิ่มขึ้นจากประมาณการเดิมที่ 2.29 บาท เป็น 2.39 บาท และคงแนะนำ “ซื้อ” สำหรับลงทุนระยะยาว
แม้ว่าในระยะสั้นและระยะกลาง ราคาหุ้น ITD ถูกกดดันจากประเด็นการเพิ่มทุน รวมถึงประเด็นความไม่แน่นอนของร่าง พ.ร.บ.เงินกู้ 2 ล้านล้านบาท ที่อาจล่าช้า แต่แนวโน้มผลการดำเนินงานของ ITD ในปี 2556 ที่คาดเติบโตโดดเด่น และคาดต่อเนื่องในปี 2557 ภายใต้งานที่มีอยู่ในปัจจุบันกว่า 1.5 แสนล้านบาท รวมถึงฐานะการเงินที่คาดว่าดีขึ้น